Panto Ka'bah

Panto Ka'bah 250pxPanto Ka'bah anu dijieun tina emas murni,( no 2). Ngaran Arab  (Bāb al-Ka‘bah) Bahan Utama Emas murni (280 kg) Jangkungna 3,10 méter Lebarna 1,90 méter

Panto Ka'bah (basa Arab: , Bāb al-Ka‘bah) mangrupikeun hiji-hijina aksés pikeun lebet ka jero Ka'bah di Masjidil Haram. Panto ieu perenahna di sisi kalér-wétan struktur Ka'bah, kalayan jangkungna sakitar 2 méter tina lanté Thawaf.Iwan Guntur dkk., Haji dan Umrah: Sebuah Perjalanan Spiritual, (Jakarta: PT Elex Media Komputindo, 2021), kaca 43. URL Digital, diaksés 3 Pébruari 2026.

 Dasar Hukum sarta Hadits 
Dina Al-Qur'an, Allah swt. parantos nyebatkeun paréntah pikeun umat-Na nalika lebet ka Baitullah:

وَأْتُوا الْبُيُوتَ مِنْ أَبْوَابِهَا

"...Sarta asup ka imah-imah éta ngaliwatan pantona..." (Surah Al-Baqarah: 189).Zuhairi Misrawi, Ka'bah: Rahasia Kiblat Dunia, (Jakarta: Kompas, 2009), kaca 161. URL Digital, diaksés 3 Pébruari 2026.

Sajaba ti éta, amanah ngeunaan kunci panto Ka'bah dumasar kana hadits Nabi Muhammad saw. nalika nalukkeun Kota Mekah (Fathu Makkah).Fatih Syuhud, The Lost Story of Kabah, (Malang: Pustaka Al-Khoirot, 2014), kaca 196. URL Digital, diaksés 3 Pébruari 2026. Rasulullah saw. masrahkeun kunci panto ka Utsman bin Thalhah bari ngadawuh:

خُذُوهَا يَا بَنِي طَلْحَةَ خَالِدَةً تَالِدَةً لَا يَنْزِعُهَا مِنْكُمْ إِلَّا ظَالِمٌ

"Tarima ieu (kunci Ka'bah) wahai Bani Thalhah, sacara turun tumurun salalawasna. Teu aya anu bakal nyokot kunci ieu ti aranjeun iwal ti jalma anu dhalim." (HR. Thabrani).Amirulloh Syarbini, 13 Misteri Di Kota Mekkah, (Jakarta: Quanta, 2013), kaca 52. URL Digital, diaksés 3 Pébruari 2026.

 Sajarah sarta Parobahan 
Sapanjang sajarahna, Panto Ka'bah parantos sababaraha kali diganti dumasar kana paréntah para panguasa Muslim. Dina jaman kaum Quraisy, panto dijieun luhur supados teu sagawayah jalma tiasa lebet. Panto anu aya ayeuna mangrupikeun sumbangan ti Raja Khalid bin Abdulaziz anu dijieun tina emas murni kalayan beurat sakitar 280 kg dina taun 1979.Tim Redaksi, Majalah Aula ed. Juni 2024, (Surabaya: PT Aula Media NU, 2024), kaca 38. URL Digital, diaksés 3 Pébruari 2026.

 Kunci Ka'bah 
Amanah pikeun nyekel kunci Panto Ka'bah parantos dicepeng ku kulawarga Bani Shaiba (turunan ti Utsman bin Thalhah) saprak jaman Nabi Muhammad saw. Kunci ieu disimpen dina kantong sutra anu dijahit ku leungeun sarta dijaga kalayan taliti pisan.Adhi, I. P., "Sidaanah Ka'bah, Warisan Langit yang Tak Pernah Putus", detikHikmah, 11 Juni 2024. URL, diaksés 3 Pébruari 2026.

 Dicutat tina 

Kategori:Masjidil Haram
Kategori:Sajarah Islam
Kategori:Mekah